त्यस्तै एभरेस्ट सुगर मिलले किसानबाट २ अर्ब रुपैयाँभन्दा बढीको उखु किनेको छ । त्यसमध्ये ५० करोड रुपैयाँ दिइसकेको छ । ‘अहिले दैनिक एक करोड रुपैयाँभन्दा बढी रकम किसानलाई दिइरहेको छ,’ मैनालीले भने । सरकारले चिनी आयातमा भन्सार दर बढाउँदा उद्योगीले खुसी व्यक्त गरेर उखु किसानको पैसा दिन थालेको उनले बताए । विदेशबाट सस्तो चिनी आयात हुँदा स्वदेशी उद्योगको चिनी नबिक्ने र उखुको पैसासमेत नपाउने उनको गुनासो छ ।
